

**Demanda de divorci de mutu acord amb fills menor i major d’edat** (art. 86 Codi civil espanyol respecte de la declaració de divorci; i art. 233-2 i 233-3 CCCat respecte de les mesures a acordar)

**Autora: Vanessa Fraile Ortega (advocada)**

**A L J U T J A T**

**....................**, procurador/a dels tribunals, actuant en nom i representació de **....................**, major d’edat, casat/da, veí/ïna de ........................., amb domicili al c/ ...................., núm. ......, pis ......, i DNI núm. ...................., i de **....................**, major d’edat, casat/da, veí/ïna de ............................, amb domicili al c/ ...................., núm. ......, pis ......, i DNI núm. ...................., segons apoderament *apud acta* que documento mitjançant compareixença davant el lletrat/da de l’Administració de justícia, i defensats pels lletrats ....................., col·legiat/da núm. ............. de l’ICA de ...................., i ................., col·legiat/da núm. ................ de l’ICA ...................., comparec davant aquest Jutjat.

**MANIFESTO:** Que, mitjançant el present escrit i en la representació expressada, formulo **demanda de divorci** **de mutu acord**, sobre la base de l’article 86 del Codi civil espanyol, i l’article 777 de la Llei d’enjudiciament civil i d’acord amb els fets següents.

**F E T S**

**1.** **Matrimoni**

.................... i .................... van contraure matrimoni a .................... el dia ............... . Aquest matrimoni va ser inscrit en el Registre Civil de ................, tom ......, pàgina ......, tal com queda acreditat mitjançant el certificat literal de matrimoni adjuntat com a **document 1**.

**2. Fills del matrimoni**

Fruit d’aquest matrimoni hi ha **dos fills**:

1. **....................**, nascut/da a .............., el dia ................, naixement que va ser inscrit en el Registre Civil de ..............., tom ............., pàgina ........... . En l’actualitat té ........ anys, per tant, és **major d’edat**, tot i que no és independent econòmicament i conviu amb els seus progenitors al domicili familiar.
2. **....................**, nascut/da a .............., el dia ................, naixement que va ser inscrit en el Registre Civil de ..............., tom ............., pàgina ........... . En l’actualitat té ........ anys, per tant, és **menor d’edat**.

Adjunto com a **documents 2 i 3** els certificats literals de naixement corresponents.

**3. Règim econòmic matrimonial**

El règim econòmic matrimonial és el de separació de béns, previst i regulat en l’article 232-1 i següents del llibre II Codi civil de Catalunya, i no consten capítols matrimonials atorgats posteriorment que modifiquin el règim econòmic esmentat.

**4.** **Últim domicili conjugal**

L’últim domicili del matrimoni va ser a ................, carrer ................, núm. ......, tal com acredito amb els certificats d’empadronament adjuntats com a **documents 4 i 5.**

**5.** **Dissolució del matrimoni per divorci i conveni regulador dels efectes del divorci:**

Essent l’interès de totes dues parts dissoldre el matrimoni per causa de **divorci**, en data ........... van subscriure la proposta de conveni regulador dels efectes del divorci, inclòs el Pla de parentalitat, en compliment del que estableix l’article 233-2 i concordants del Codi civil de Catalunya. Adjunto conveni com a **document 6.**

Als fets anteriors són d’aplicació els fonaments de dret següents.

**FONAMENTS DE DRET**

**1.** Article 86 del Codi civil espanyol, quant al divorci.

**2.** Articles 233-2 i 233-3 del Codi Civil de Catalunya, relatius a les mesures definitives del divorci acordades en conveni regulador i l’aprovació judicial dels pactes continguts en conveni regulador.

**3.** Article 769 LEC, sobre la competència judicial.

**4.** Article 777 LEC, quant al procediment a seguir.

**5.** Article 750 LEC, quant a la representació processal i la defensa lletrada.

**6.** Articles 749, en relació amb la intervenció del Ministeri, perquè hi ha un fill/a menor d’edat.

Per tot això,

**AL JUTJAT SOL·LICITO:** Que admeti aquest escrit amb els documents i còpies que hi adjunto; que em tingui per comparegut/da en representació de **....................** i **........................**; que tingui per formulada en nom de ................ aquesta **demanda de divorci de mutu acord;** i que, després dels tràmits legals oportuns, dicti **sentència** per la qual estimit totalment la demanda, **acordi la dissolució, per divorci,** del matrimoni celebrat entre ................ i ................ el dia .............. i aprovi íntegrament el conveni regulador dels efectes del divorci signat en data ................ .

**ALTRESSÍ**

**EXPOSO:** Que, un cop ferma la sentència de divorci, interessa que en quedi constància en la inscripció del matrimoni corresponent.

**AL JUTJAT SOL·LICITO:** Que la sentència de divorci esmentada, un cop ferma, sigui comunicada d’ofici al Registre Civil de ................ per tal que s’anoti a la inscripció del matrimoni dels meus poderdants.

..............., ....... de/d’................. de ..............

(*signatura*) (*signatura*)

Advocat/da Procurador/a

Col. .......... ICA ........

(*signatura*)

Advocat/da

Col. .......... ICA ........

*Nota: l’autora ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*29E5MV94